turjo4nis/wikipedia-bn-dump-20250701 huggingface dataset:
জুড বেলিংহাম

জুড ভিক্টর উইলিয়াম বেলিংহাম (, ; জন্ম: ২৯ জুন ২০০৩; জুড বেলিংহাম নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে স্পেনীয় ক্লাব রিয়াল মাদ্রিদ এবং ইংল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।

২০১৬ সালে, বেলিংহাম ইংল্যান্ড অনূর্ধ্ব-১৫ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০২০ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ২৭ ম্যাচে ২টি গোল করেছেন।

প্রারম্ভিক জীবন
জুড ভিক্টর উইলিয়াম বেলিংহাম ২০০৩ সালের ২৯শে জুন তারিখে ইংল্যান্ডের স্টাওয়ারব্রিজে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
বেলিংহাম ইংল্যান্ড অনূর্ধ্ব-১৫, ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৬ সালে তিনি ইংল্যান্ড অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি প্রায় ৪ বছরে ২৬ ম্যাচে অংশগ্রহণ করে ৮টি গোল এবং একটি শিরোপা জয়লাভ করেছেন।

২০২০ সালের ১২ই নভেম্বর তারিখে, ১৭ বছর, ৪ মাস ও ১৪ দিন বয়সে, ডান পায়ে ফুটবল খেলায় পারদর্শী বেলিংহাম প্রজাতন্ত্রী আয়ারল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। উক্ত ম্যাচের ৭৩তম মিনিটে মধ্যমাঠের খেলোয়াড় মেসন মাউন্টের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৭ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি ইংল্যান্ড ৩–০ গোলের ব্যবধানে জয়লাভ করেছিল। ইংল্যান্ডের হয়ে অভিষেকের বছরে বেলিংহাম সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর, ১১ মাস ও ১০ দিন পর, ইংল্যান্ডের জার্সি গায়ে প্রথম গোলটি করেছেন; ২০২২ সালের ২১শে নভেম্বর তারিখে, ইরানের বিরুদ্ধে ম্যাচের ৩৫তম মিনিটে লুক শ-এর অ্যাসিস্ট হতে ইংল্যান্ডের হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 

২০০৩-এ জন্ম
জীবিত ব্যক্তি
ইংরেজ ফুটবলার
ফুটবল মধ্যমাঠের খেলোয়াড়
ইংল্যান্ডের আন্তর্জাতিক ফুটবলার
বরুসিয়া ডর্টমুন্ডের খেলোয়াড়
বার্মিংহ্যাম সিটি ফুটবল ক্লাবের খেলোয়াড়
উয়েফা ইউরো ২০২০-এর খেলোয়াড়
বুন্দেসলিগার খেলোয়াড়
ইংরেজ ফুটবল লিগের খেলোয়াড়
জার্মানিতে প্রবাসী ফুটবলার
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক যুব ফুটবলার
কৃষ্ণাঙ্গ ব্রিটিশ ক্রীড়াবিদ
২০২২ ফিফা বিশ্বকাপের খেলোয়াড়
আইরিশ বংশোদ্ভূত ইংরেজ ব্যক্তি
রিয়াল মাদ্রিদ ফুটবল ক্লাবের খেলোয়াড়
উয়েফা ইউরো ২০২৪-এর খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
লা লিগার খেলোয়াড়
কৃষ্ণাঙ্গ ইংরেজ ক্রীড়াবিদ
পুরুষ ফুটবল মধ্যমাঠের খেলোয়াড়
যুদ্ধশিশু

যুদ্ধশিশু সেইসব শিশুদের বলা হয় যারা ১৯৭১ সালে বাংলাদেশের মুক্তিযুদ্ধের সময় পাকিস্তানি সামরিক বাহিনী ও তাদের এদেশীয় সহযোগীদের দ্বারা নির্যাতিত বীরাঙ্গনাদের সন্তান। যুদ্ধশিশুর সংখ্যা কত তা নিশ্চিত করে হিসাব করা সম্ভব হয়নি। ইতালীয় চিকিৎসক দলের এক সমীক্ষায় যুদ্ধশিশু জন্মদানকারী নারীর সংখ্যা ৪০ হাজার বলা হয়েছে। লন্ডনভিত্তিক সংস্থা ইন্টারন্যাশনাল প্ল্যান্ড প্যারেন্টহুড ফেডারেশনের (আইপিপিএফ) হিসাব অনুযায়ী, এই সংখ্যা দুই লাখ। একটি সরকারি হিসাবে এ সংখ্যা তিন লাখ বলে উল্লেখ করা হয়। তবে এ সংখ্যা নির্ধারণে অনুসৃত পদ্ধতিকে সম্পূর্ণ নির্ভরযোগ্য বলা যায় না। ফলে যুদ্ধশিশুর প্রকৃত সংখ্যা কত, তা এখনও হিসাবের বাইরে। একাত্তরে বাংলাদেশের মুক্তিযুদ্ধে একটি অন্ধকার অধ্যায়ের সাক্ষী এই যুদ্ধশিশুরা। পাকিস্তানি হানাদার ও তাদের এ দেশীয় দোসরদের যৌন নির্যাতনে তাদের জন্ম। নির্যাতন ও তৎকালীন সমাজের বিরূপ দৃষ্টির সামনে ধর্ষণের শিকার সেসব নারী ছিলেন মানসিকভাবে বিপর্যস্ত। ফলে সন্তান লালন-পালনের মতো অবস্থায় ছিলেন না তারা। প্রতিবেশী ও লোকচক্ষুর আড়াল করতে অনেক নারীই সে সময় আত্মহত্যার পথ বেছে নেন। যদিও এর কোনো সঠিক পরিসংখ্যান নথিপত্রে নেই। আবার অনেকে স্বেচ্ছায় জন্মদানের পর সন্তানকে শিশু ভবনে রেখে যান। স্বাধীন হওয়ার পর সেসব শিশুকে দেশের বাইরে পাঠিয়ে দেওয়া হয়। আবার অনেকে জন্ম-পরিচয় গোপন রেখেই বাংলাদেশের মাটিতে বেড়ে উঠেছেন।

২০২২ সালের ২৪ অক্টোবর অনুষ্ঠিত জাতীয় মুক্তিযোদ্ধা কাউন্সিলের (জামুকা) ৮২তম বৈঠকে যুদ্ধশিশুদের রাষ্ট্রীয় স্বীকৃতি দেওয়ার সিদ্ধান্ত গৃহীত হয়। এটি বাস্তবায়িত হলে পিতার নাম উল্লেখ ছাড়াই যুদ্ধশিশুরা রাষ্ট্রের সকল সুবিধা বা অধিকার ভোগ করার সুযোগ পাবেন।

আরও দেখুন
 বাংলাদেশের স্বাধীনতা যুদ্ধ

তথ্যসূত্র

বাংলাদেশের স্বাধীনতা যুদ্ধ
বাংলাদেশের স্বাধীনতা যুদ্ধের ফলাফল
সাকিন সারিসুরি

সাকিন সারিসুরি হলো চ্যানেল আইয়ে প্রচারিত বাংলাদেশের একটি টেলিভিশন-ভিত্তিক ধারাবাহিক নাটক। ২০০৯ সালের ২৭ জানুয়ারি থেকে ২০১০ সাল পর্যন্ত চ্যানেল এটি প্রচারিত হয়। বৃন্দাবন দাসের লিখিত চিত্রনাট্যে সালাউদ্দিন লাভলুর পরিচালিত নাটকটিতে ১০২ টি পর্ব রয়েছে।

সিরিজটি এমন একটি গ্রামের উপর ভিত্তি করে তৈরি করা হয়েছে, যেখানে মূলত চোররা বাস করে। এই গ্রামে মুসলিম, হিন্দু এবং খ্রিস্টানেরা সবাই মিলেমিশে বাস করে। কিন্তু, স্থানীয় 'গডফাদার' মণ্ডলের মেয়ে চোরের প্রেমে পড়লে গ্রামটি একটি দ্বন্দ্বের মধ্যে পড়ে যায়। (মূলত প্রেম নিয়ে নয়, সারিসুরিতে পাওয়া একটি মোহরের ঘটি নিয়েই শুরু হয় এই দ্বন্দ্ব।

শ্রেষ্ঠাংশে 

 রুইতন চরিত্রে মোশাররফ করিম
 মগা সরদারের চরিত্রে মাসুম আজিজ
 সাধন দাসের চরিত্রে নাজমুল হুদা বাচ্চু
 বাসন্তী রানী চরিত্রে গোলাম ফরিদা ছন্দা
 জাপান ডাক্তার চরিত্রে চঞ্চল চৌধুরী
 রঞ্জু চরিত্রে আ খ ম হাসান
 গুরু দাসের চরিত্রে আজিজুল হাকিম
 গোলাম চরিত্রে রওনক হাসান
 কোহিনূর বেগমের চরিত্রে ওয়াহিদা মল্লিক জলি
 হাসু চরিত্রে শতাব্দী ওয়াদুদ
 আহসানুল হক মিনু
 কস্তুরী চরিত্রে মাসুমা মিথি
 নিবা রানী
 মন্ডল চরিত্রে মামুনুর রশীদ
 রবির মায়ের চরিত্রে শানারেই দেবী শানু
 কাকলি চরিত্রে সীমানা
 সিলভি
 মান্নান চরিত্রে কাজী আনিসুল হক বরুণ
 জংশন (জনসন) চরিত্রে হাবিবুর রহমান মধু
 হান্নানের চরিত্রে মাসুদ রানা মিঠু
 রওশনের চরিত্রে এম এম মোর্শেদ
 শেফালী চরিত্রে সেলিনা আক্তার শিখা
 রিগান চরিত্রে মুনতাসির সাজু

নির্মাণ 
সে সময় গাজীপুর সদর উপজেলার পূবাইলে অবস্থিত ধারাবাহিক নাটক শুটিংয়ের জন্য বিখ্যাত ভাদুন গ্রামে নাটকটির শুটিং হয়।

আবহ 
পরিচালকের মতে:

তথ্যসূত্র 

চ্যানেল আইয়ের মৌলিক অনুষ্ঠান
বাংলাদেশের বাংলা ভাষার টেলিভিশন অনুষ্ঠান
বাংলাদেশী নাট্য টেলিভিশন ধারাবাহিক
২০০০-এর দশকের বাংলাদেশী টেলিভিশন ধারাবাহিক

বহিঃসংযোগ 
 সিডি চয়েজ ড্রামার ইউটিউব চ্যানেলে সম্পূর্ণ সাকিন সারিসুরি নাটক।
জাতীয় শিক্ষা উপদেষ্টা কমিটি, ১৯৭৮

জাতীয় শিক্ষা উপদেষ্টা কমিটি, ১৯৭৮ বা কাজী জাফর আহমেদ শিক্ষা কমিশন হলো বাংলাদেশের একটি একটি শিক্ষা কমিশন। এই শিক্ষা কমিশন বাংলাদেশের মাধ্যমিক শিক্ষা ব্যবস্থা, মাদ্রাসা শিক্ষা ব্যবস্থাকে সমন্বয় করার জন্য গঠিত হয়েছিলো। এই কমিটি মূলত কুদরত-ই-খুদা শিক্ষা কমিশনের রিপোর্টকে পর্যালোচনা করা ও শিক্ষাক্ষেত্রের সমস্যাসমূহ উদঘাটনের জন্য গঠন করা হয়েছিলো। কমিশন তাদের পর্যবেক্ষণ ও গবেষণা সমাপ্ত করে ১৯৭৯ সালের ৮ ফেব্রুয়ারি রিপোর্ট পেশ করে। এই কমিশনের প্রধান ছিলেন কাজী জাফর আহমেদ।

প্রস্তাবসমূহ 
এই কমিশন তাদের রিপোর্টে এমনভাবে তৈরি করে, যাতে দেশে শিক্ষিতের হার বৃদ্ধি পায়। এছাড়াও এই শিক্ষিত জনগোষ্ঠী দেশের উন্নয়নে অংশগ্রহণ করতে পারে। রিপোর্টে মাধ্যমিক শিক্ষার প্রচলিত কাঠামোকে তিনটি উপ-পর্যায়ে ভাগ করা হয়। সেগুলো হল: নিম্ন মাধ্যমিক পর্যায় (৩ বছর), মাধ্যমিক পর্যায় (২ বছর) এবং উচ্চ মাধ্যমিক পর্যায় (২ বছর)। এই রিপোর্টে উল্লেখিত কিছু প্রস্তাবনা হচ্ছে:

 মাধ্যমিক শিক্ষার সকল স্তরেে কেন্দ্রীয় পরীক্ষা জেলা শিক্ষা কর্তৃপক্ষ কর্তৃক অনুষ্ঠিত হবে।
 বৃত্তিমূলক শিক্ষা, কারিগরী শিক্ষা, কৃষি ও চিকিৎসা শিক্ষা মাধ্যমিক ও উচ্চ মাধ্যমিক পর্যায়ের সিলেবাসের অন্তর্ভুক্ত করা হবে।
 নিম্ন মাধ্যমিক ও মাধ্যমিক স্তরেই যেকোন একটি কারিগরী প্রায়োগিগ বিষয়ে দক্ষতা অর্জন করতে হবে।
 এই শিক্ষা কমিশন মাদ্রাসা শিক্ষাকে সাধারণ শিক্ষার সমান্তরালে আনার প্রস্তাব দেয়। 
 আলিয়া মাদ্রাসার দাখিল স্তরকে সাধারণ মাধ্যমিক স্তরের এবং আলিম স্তরকে উচ্চ মাধ্যমিক স্তরের সমমান দেওয়ার প্রস্তাব করা হয়।

আরো দেখুন 
 মফিজউদ্দীন আহমদ শিক্ষা কমিশন, ১৯৮৭
 শামসুল হক শিক্ষা কমিশন, ১৯৯৭

তথ্যসূত্র 

১৯৭৮-এ বাংলাদেশে প্রতিষ্ঠিত
বাংলাদেশের শিক্ষা কমিশন
বাংলাদেশে শিক্ষানীতি
হ্যাপি থেকে আমাতুল্লাহ

হ্যাপি থেকে আমাতুল্লাহ সাদিকা সুলতানা সাকী কর্তৃক সাক্ষাৎকার নেওয়া তথ্য থেকে আব্দুল্লাহ আল ফারুক সম্পাদিত একটি আলোচিত সাক্ষাৎকারধর্মী বই। এই বইটিতে প্রাক্তন মডেল নাজনীন আক্তার হ্যাপি কীভাবে অভিনয় জীবন ত্যাগ করে একজন প্রায়োগিগ মুসলিম হয়ে উঠলেন, সেটি বিস্তারিতভাবে বর্ণনা করা হয়েছে। বইটি বাংলাদেশে জনপ্রিয়তা লাভ করেছে, এমনকি ফ্রান্সের আন্তর্জাতিক গনমাধ্যম এএফপি বইটি নিয়ে বিশেষ প্রতিবেদন প্রকাশ করেছে। বইটি ২০১৭ সালে মাকতাবাতুল আজহার নামক প্রকাশনা থেকে সর্বপ্রথম প্রকাশিত হয়েছে।

বিষয়বস্তু 
নাজনীন আক্তার হ্যাপি বাংলাদেশি একজন মডেল ও অভিনেত্রী, তবে হ্যাপি ২০১৪ সালের শেষের দিকে সর্বপ্রথম বাংলাদেশের জাতীয় দলের ক্রিকেটার রুবেল হোসেনের সঙ্গে প্রেমের সম্পর্কের টানা-পোড়নের বিষয় নিয়ে আলোচনায় আসে। সেই সময় হ্যাপি রুবেলের বিরুদ্ধে বিয়ের প্রলোভন দেখিয়ে ধর্ষণের অভিযোগ তোলে। তবে এই ঘটনার পরেই তিনি মডেল ও অভিনয় জীবন ছেড়ে দিয়ে ইসলামের প্রতি অনুরক্ত হয়। তিনি ইসলামের প্রাথমিক বিধানসহ পুর্নাঙ্গ পর্দা করা এবং ইসলামের দাওয়াতের কাজ শুরু করেন। তিনি ইসলামি অরাজনৈতিক সংগঠন তাবলীগ জামাতের সাথে সংযুক্ত হন। এই কাজগুলো তিনি কীভাবে করেছেন, ধারাবাহিকভাবে এই বইতে সেটি বর্ণনা করা হয়েছে।

বইয়ের সম্পাদক জানান, এই বইতে ১০৪টা প্রশ্নের মাধ্যমে হ্যাপির জীবনী জানার চেষ্টা করা হয়েছে। হ্যাপির শৈশবকাল, তারুণ্যের বয়স, অভিনয় জীবন সম্পর্কে ধারণা এবং সবশেষে ইসলামি জীবনে প্রবেশের ধাক্কাটা কীভাবে লাগলো এইসব বইয়ে স্থান পেয়েছে। এরপরে হ্যাপি কীভাবে নামাজি, পর্দানশীল একজন দ্বীনের দায়ী হয়ে উঠলো এগুলো আলোচনা করা হয়েছে। বইয়ের বর্ণনামতে, হ্যাপি ইরানি একটি সিনেমা দেখে ইসলামের পথে আসতে উদ্বুদ্ধ হয়েছে। তবে এই বইতে ইচ্ছাকৃতভাবে হ্যাপির কথামত ক্রিকেটার রুবেল হোসেনের সাথে সম্পর্কের জীবন এড়িয়ে যাওয়া হয়েছে।

পটভূমি 
হ্যাপি ইসলামি জীবনে প্রবেশের পর তার নাম পরিবর্তন করে আমাতুল্লাহ রাখেন। ফেসবুক থেকে সকল ছবি মুছে দেন, এবং ছেলে বন্ধুদের আনফ্রেন্ড করে দেন। এই বইটি প্রকাশের ৬-৭ মাস আগে হ্যাপি একদিন ফেসবুক ওয়ালে তার জীবনী নিয়ে বই প্রকাশের জন্য অনুরোধ করে। তখন তার ফ্রেন্ডলিস্টে থাকা সাদিকা সুলতানা সাকী এই আহবানে সাড়া দেন। সাকী তার সাক্ষাৎকার নেওয়ার পরে, তার স্বামী আব্দুল্লাহ আল ফারুক সম্পাদনা করে এই বইটি প্রকাশ করেন।

জনপ্রিয়তা 
বইটি প্রকাশের পরই হ্যাপির জীবনে কেন ইসলামিক পরিবর্তন আসলো, এটা নিয়ে মানুষের কৌতূহল সৃষ্টি হয়। এরপর বইটি নিয়ে ফ্রান্সের আন্তর্জাতিক গনমাধ্যম এএফপি বইটি নিয়ে বিশেষ প্রতিবেদন প্রকাশ করলে বইয়ের বিক্রি আরো বেড়ে যায়। তখন দেশীয় গনমাধ্যম বইটি নিয়ে আলোচনা শুরু হয়। ২০২২ সালে বই রিভিউ ওয়েবসাইট গুডরিডসে এই ২২ জন রেটারে বইটির রেটিং রয়েছে ৩.৮ স্টার।

তথ্যসূত্র 

২০১৭-এর বই
ইসলাম বিষয়ক বই
বাংলা ভাষার বই
ওরেল মঁগালা

ওরেল জনসন মঁগালা (; জন্ম: ১৮ মার্চ ১৯৯৮; ওরেল মঁগালা নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব নটিংহ্যাম ফরেস্ট এবং বেলজিয়াম জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।

২০১৩ সালে, মঁগালা বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২২ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

প্রারম্ভিক জীবন 
ওরেল জনসন মঁগালা ১৯৯৮ সালের ১৮ই মার্চ তারিখে বেলজিয়ামের ব্রাসেলসে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
মঁগালা বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৩ সালে তিনি বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৭ বছরে ৬১ ম্যাচে অংশগ্রহণ করে ৪টি গোল করেছেন।

২০২২ সালের ২৬শে মার্চ তারিখে, ২৪ বছর ও ৮ দিন বয়সে, ডান পায়ে ফুটবল খেলায় পারদর্শী মঁগালা প্রজাতন্ত্রী আয়ারল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৭৫তম মিনিটে রক্ষণভাগের খেলোয়াড় আর্টুর টেয়াটের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২২ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি ২–২ গোলে ড্র হয়েছিল। বেলজিয়ামের হয়ে অভিষেকের বছরে মঁগালা সর্বমোট ২ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 

 
 
 
 
 
 
 
 

১৯৯৮-এ জন্ম
জীবিত ব্যক্তি
বেলজীয় ফুটবলার
ফুটবল মধ্যমাঠের খেলোয়াড়
বেলজিয়ামের আন্তর্জাতিক ফুটবলার
হামবুর্গার স্পোর্টস ক্লাবের খেলোয়াড়
ভিএফবি স্টুটগার্টের খেলোয়াড়
নটিংহ্যাম ফরেস্ট ফুটবল ক্লাবের খেলোয়াড়
বেলজিয়ামের অনূর্ধ্ব-২১ আন্তর্জাতিক ফুটবলার
বুন্দেসলিগার খেলোয়াড়
জার্মানিতে প্রবাসী ফুটবলার
বেলজীয় প্রবাসী ফুটবলার
প্রিমিয়ার লিগের খেলোয়াড়
২. বুন্দেসলিগার খেলোয়াড়
ইংল্যান্ডে প্রবাসী ফুটবলার
বেলজিয়ামের আন্তর্জাতিক যুব ফুটবলার
ভিএফবি স্টুটগার্ট ২-এর খেলোয়াড়
ইংল্যান্ডে বেলজীয় প্রবাসী ক্রীড়াবিদ
উয়েফা ইউরো ২০২৪-এর খেলোয়াড়
পুরুষ ফুটবল মধ্যমাঠের খেলোয়াড়
ওলাঁপিক লিয়োনের খেলোয়াড়
এভার্টন ফুটবল ক্লাবের খেলোয়াড়
ফ্রান্সে বেলজীয় প্রবাসী ক্রীড়াবিদ
ডান্টে ভানজেইর

ডান্টে ভানজেইর (; জন্ম: ১৬ এপ্রিল ১৯৯৮) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজীয় ক্লাব সেঁ-জিল এবং বেলজিয়াম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।

২০১৩ সালে, ভানজেইর বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২১ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন
ডান্টে ভানজেইর ১৯৯৮ সালের ১৬ই এপ্রিল তারিখে বেলজিয়ামের বেরিঙ্গেনে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ভানজেইর বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৩ সালে তিনি বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৫ বছরে ৩৭ ম্যাচে অংশগ্রহণ করে ৮টি গোল করেছেন।

২০২১ সালের ১৬ই নভেম্বর তারিখে, ২৩ বছর ও ৭ মাস বয়সে, ডান পায়ে ফুটবল খেলায় পারদর্শী ভানজেইর ওয়েলসের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৫৯তম মিনিটে আক্রমণভাগের খেলোয়াড় ডিভোক ওরিগির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি ১–১ গোলে ড্র হয়েছিল। বেলজিয়ামের হয়ে অভিষেকের বছরে ভানজেইর সর্বমোট ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 

১৯৯৮-এ জন্ম
জীবিত ব্যক্তি
বেলজীয় ফুটবলার
ফুটবল ফরোয়ার্ড
বেলজিয়ামের আন্তর্জাতিক ফুটবলার
রয়্যাল রেসিং ক্লাব খেংকের খেলোয়াড়
রয়্যাল ফুটবল ক্লাব মেখেলেনের খেলোয়াড়
বেলজিয়ামের অনূর্ধ্ব-২১ আন্তর্জাতিক ফুটবলার
ফুটবল উইঙ্গার
বেলজিয়ামের আন্তর্জাতিক যুব ফুটবলার
বেলজীয় প্রো লিগের খেলোয়াড়
মেজর লিগ সকারের খেলোয়াড়
রয়্যাল ইউনিয়ন সেঁ-জিলের খেলোয়াড়
নিউ ইয়র্ক রেড বুলসের খেলোয়াড়
খেন্ট ফুটবল ক্লাবের খেলোয়াড়
গদা

গদা (সংস্কৃত: गदा, কন্নড়: ಗದೆ, তেলুগু: గద, তামিল:  கதை, মালয়: গেদক) হল ভারতীয় উপমহাদেশের মুগুর বা দণ্ড বা ভোঁতা গদা। কাঠ বা ধাতু দিয়ে তৈরি, এটির মূলত দণ্ড বসানো গোলাকার মাথা থাকে, যার উপরে গজাল থাকে। ভারতের বাইরে, গদা দক্ষিণ-পূর্ব এশিয়াতেও গৃহীত হয়েছিল, যেখানে এটি এখনও  সিলতে ব্যবহৃত হয়। অস্ত্রটির ইন্দো-ইরানীয় উৎপত্তি হতে পারে কারণ পুরাতন ফার্সিও ক্লাব অর্থে গাদা শব্দটি ব্যবহার করে।

গদা হল হিন্দু দেবতা হনুমানের প্রধান অস্ত্র। বিষ্ণু তার চারটি হাতের একটি হাতে কৌমোদকী নামে গদা বহন করেন। মহাকাব্য মহাভারতে, যোদ্ধা বলরাম, ভীম, দুর্যোধন, জরাসন্ধ ও অন্যান্যদেরকে গদার প্রভু বলা হয়।

আরও দেখুন
 কৌমোদকী

তথ্যসূত্র

বহিঃসংযোগ
 Search results for: 'Gada mace'

হিন্দু পৌরাণিক অস্ত্র
ভারতের অস্ত্র
ক্লাব (অস্ত্র)
ভারতীয় হাতাহাতি লড়াইয়ের অস্ত্র
ধর্মপাল বরসিংহ থাপা

ধর্মপাল বরসিংহ থাপা নেপালি সেনাবাহিনীর প্রধান ছিলেন ১৯৯৫ থেকে ১৯৯৯ সাল পর্যন্ত। তিনি বাগাল থাপা গোষ্ঠীর মানুষ ছিলেন।

তথ্যসূত্র

নেপালি জেনারেল
১৯৩৯-এ জন্ম
জীবিত ব্যক্তি
জার্মানিতে হিন্দুধর্ম

জার্মানিতে হিন্দুধর্ম একটি সংখ্যালঘু ধর্ম। এটি জার্মানির জনসংখ্যার ০.১% দ্বারা অনুশীলন করা হয়।  দেশটিতে আনুমানিক এক লাখ হিন্দু বসবাস করে।

জনসংখ্যা 
১৯৫০ এর দশক থেকে, ভারতীয় হিন্দুরা জার্মানিতে পাড়ি জমাচ্ছিল। ১৯৭০ এর দশক থেকে, শ্রীলঙ্কা থেকে তামিলরা জার্মানিতে আশ্রয়প্রার্থী হিসেবে আসে (তাদের অধিকাংশই ছিল হিন্দু)। ২০০০ সালে, জার্মানিতে ৯০,০০০ হিন্দু ছিল। ২০০৭ সালে, বার্লিনে ৬,০০০ হিন্দু ছিল। ২০০৯ সালে, লোয়ার স্যাক্সনিতে প্রায় ৫,০০০ হিন্দু বসবাস করত।

REMID-এর পরিসংখ্যান অনুসারে, ২০১৭ সালে জার্মানিতে আনুমানিক ১৩০,০০০ - ১৫০,০০০ হিন্দু ছিল। প্রায় ৪২,০০০ - ৪৫,০০০ শ্রীলঙ্কার তামিল ; ৬০,০০০ - ৮০,০০০ ভারতীয়; ৭,৫০০ জনেরও বেশি শ্বেতাঙ্গ এবং অন্যান্য; এবং প্রায় ৭,০০০ - ১০,০০০ আফগান হিন্দু।

মন্দির

সম্প্রদায়

ইসকন 
জার্মানির প্রথম ইসকন মন্দির ১৯৭০ সালে হামবুর্গে নির্মিত হয়েছিল। ইসকন গুরু শচীনন্দন স্বামী ভগবদ্গীতা জার্মান ভাষায় অনুবাদ করেছেন।

বালিদ্বীপীয় হিন্দুধর্ম 
জার্মানিতে প্রায় ৭০০ বালিদ্বীপীয় হিন্দু পরিবার বাস করে। একটি মন্দির হামবুর্গে নৃতাত্ত্বিক জাদুঘরের সামনে, হামবুর্গে এবং দ্বিতীয়টি বার্লিনের এরহোলাংস্পার্ক মারজাহানে অবস্থিত পুরা ত্রি হিতা কারানা। পুরা ত্রি হিতা কারানা হল পার্কের বালিদ্বীপীয় উদ্যানে অবস্থিত একটি কার্যকরী হিন্দু মন্দির। এটি ইন্দোনেশিয়ার বাইরে নির্মিত বালিদ্বীপীয় স্থাপত্যের কয়েকটি হিন্দু মন্দিরের মধ্যে একটি।

বিখ্যাত জার্মান হিন্দু 

 ক্লডিয়া সিসলা, বলিউড অভিনেত্রী।
 ওয়ালথার ইডলিটজ, লেখক, কবি, ইন্ডোলজিস্ট।
 হংসদত্ত স্বামী
 মা মীরা
 শিব শ্রী পাস্করাকুরুক্কল
 ম্যাথিয়াস মরিচা
 সদানন্দ
 শচীনন্দন স্বামী

আরও দেখুন 

 দেশ অনুযায়ী হিন্দুধর্ম
 হিন্দু সাম্রাজ্য এবং রাজবংশের তালিকা

তথ্যসূত্র

বহিঃসংযোগ 

 

 
জার্মানিতে ধর্ম
ইউরোপে হিন্দুধর্ম
দেশ অনুযায়ী হিন্দুধর্ম
কথা অনকহি

কথা অনকহি () হলো একটি ভারতীয় হিন্দি ভাষার টেলিভিশন ধারাবাহিক, যেটি ৫ ডিসেম্বর ২০২২ থেকে ১ ডিসেম্বর ২০২৩ পর্যন্ত সনি এন্টারটেইনমেন্ট টেলিভিশনে সম্প্রচারিত হয়েছে। আরব্য রজনী থেকে অনুপ্রাণিত হয়ে নির্মিত এই ধারাবাহিকটিতে প্রধান ভূমিকায় অভিনয় করেছেন আদনান খান এবং অদিতি শর্মা।

অভিনয়শিল্পী 
 আদনান খান
 অদিতি শর্মা

তথ্যসূত্ৰ

বহিঃসংযোগ 
 
 সনি লিভ-এ কথা অনকহি

হিন্দি ভাষার টেলিভিশন অনুষ্ঠান
২০২২-এ অভিষিক্ত ভারতীয় টেলিভিশন ধারাবাহিক
সনি এন্টারটেনমেন্ট টেলিভিশনের মৌলিক অনুষ্ঠান
ভারতীয় নাট্য টেলিভিশন ধারাবাহিক
মুম্বইয়ের পটভূমিতে টেলিভিশন অনুষ্ঠান
গোস্বামী

একটি ভারতীয় উপাধি।

বিখ্যাত গোস্বামী 
 চুনী গোস্বামী
 রূপ গোস্বামী
 নিশিতা গোস্বামী
 নিপন গোস্বামী
 মলয়া গোস্বামী
 জিতেন্দ্রনাথ গোস্বামী
 ঝুলন গোস্বামী
 বিজয়কৃষ্ণ গোস্বামী
 মামণি রয়সোম গোস্বামী
 জাহ্নবী গোস্বামী
 করুণাময় গোস্বামী
 শ্রীবৎস গোস্বামী
 ক্ষিতি গোস্বামী
 জয় গোস্বামী
 রঘুনাথ গোস্বামী
 শাহানা গোস্বামী
 হিমানীশ গোস্বামী
 সনাতন গোস্বামী
 অর্ণব গোস্বামী
 ভক্তি প্রজ্ঞান কেশব গোস্বামী
 অতুলানন্দ গোস্বামী
 মোহন নাথ গোস্বামী
 রাধিকাপ্রসাদ গোস্বামী
 উদিতা গোস্বামী
 তমাল কৃষ্ণ গোস্বামী
 মনীষ আর গোস্বামী
 কুনাল গোস্বামী
 অন্নপূর্ণা গোস্বামী

পদবিসমূহ
ভারতীয় পদবি
বাঙালি পদবি
বাঙালি হিন্দু উপাধি
হিন্দু উপাধি
কালনেমী

কালনেমী হল একজন হিন্দু পৌরাণিক অসুর। তিনি হিরণ্যাক্ষের পুত্র এবং অন্ধকের ভাই। হিরণ্যাক্ষের পুত্র হিসাবে তাঁর জন্মের সময়, তিনি বিষ্ণু কর্তৃক নিহত হন এবং তাঁর ভাই শিব কর্তৃক নিহত হন। তার পরবর্তী পুনর্জন্মে, সে মথুরার রাজা উগ্রসেনের পুত্র কংস হিসাবে জন্মগ্রহণ করেছিলেন।
তাঁর বোন ছিলেন দেবকী এবং দেবকীর পুত্র কৃষ্ণ ছিলেন বিষ্ণুর অবতার। এই জন্মেই কৃষ্ণ শেষ পর্যন্ত কংসকে হত্যা করেছিলেন।

মহাকাব্য রামায়ণে কালনেমী ছিলেন মারীচ এর পুত্র এবং রাবণের মন্ত্রী যাকে হনুমানকে হত্যা করার দায়িত্ব দেওয়া হয়েছিল। জলন্ধরার সহধর্মিণী বৃন্দা ছিলেন কালনেমীর মেয়ে।
অসুর কালনেমী অন্ধকারের সময়কে প্রতিনিধিত্ব করে যা "দিন যত রাতের দিকে যায় এবং দ্বাপর যুগ কলি যুগের দিকে চলে যায় ততই বৃদ্ধি পায়।"

তথ্যসূত্র

উৎস
 
 
 

অসুর
দৈত্য
রাক্ষস
হিন্দু পৌরাণিক চরিত্র
মহাভারতের চরিত্র
রামায়ণের রাক্ষস
হিন্দু পুরাণ
লস অ্যাঞ্জেলেস নগরকেন্দ্র

লস অ্যাঞ্জেলেস নগরকেন্দ্র বা মূল মার্কিন ইংরেজিতে ডাউনটাউন লস অ্যাঞ্জেলেস (Downtown Los Angeles) হল ক্যালিফোর্নিয়ার লস অ্যাঞ্জেলেস শহরের কেন্দ্রীয় বাণিজ্যিক এলাকা। এছাড়া এখানে প্রায় ৮৫ হাজার অধিবাসীর একটি বৈচিত্র্যময় আবাসিক এলাকা রয়েছে। এলাকাটির আয়তন প্রায় ৫.৮৪ বর্গ মাইল (১৫.১ বর্গ কিমি)। ২০১৩ সালের একটি সমীক্ষায় দেখা গেছে যে এলাকাটিতে ৫ লক্ষেরও বেশি লোকের কর্মসংস্থান রয়েছে। এটি কেন্দ্রীয় লস অ্যাঞ্জেলেসেরও অংশ।

লস অ্যাঞ্জেলেস নগরকেন্দ্র আশেপাশের এলাকা ও জেলাগুলিতে বিভক্ত, কিছু সমাপতিত (ওভারল্যাপিং)। বেশিরভাগ জেলার নামকরণ এখন বা ঐতিহাসিকভাবে কেন্দ্রীভূত কার্যকলাপের জন্য করা হয়েছে, যেমন আর্টস, সিভিক সেন্টার, ফ্যাশন, ব্যাঙ্কিং, থিয়েটার, খেলনা ও জুয়েলারি জেলা। এটি শহরের পৌর রেল পরিবহন ব্যবস্থা এবং দক্ষিণ ক্যালিফোর্নিয়ার জন্য প্যাসিফিক সার্ফলাইনার ও মেট্রোলিংক কমিউটার রেল ব্যবস্থার কেন্দ্রস্থল।

ব্যাঙ্ক, বিপণীবীথি, ও চলচ্চিত্র প্রাসাদগুলি এক সময় শহরের কেন্দ্রস্থলে সমস্ত আর্থ-সামাজিক শ্রেণীর বাসিন্দাদের ও দর্শকদের আকর্ষণ করেছিল, কিন্তু এলাকাটির অর্থনৈতিক কর্মকাণ্ড বিশেষ করে ১৯৫০-এর দশকের পরে হ্রাস পায়। এখন ডাউনটাউন ২০০০-এর দশকের গোড়ার দিকে শুরু হওয়া একটি পুনর্জাগরণ অনুভব করছে। ক্রিপ্টো.কম এরিনা শহরের কেন্দ্রস্থলের দক্ষিণ প্রান্তে প্রতিষ্ঠিত হয়, এবং ব্রডওয়ে বরাবর প্রাক-যুদ্ধ ভবনগুলিকে নতুন ব্যবহারের জন্য পুনরুদ্ধার করা হচ্ছে, যেমন বিলাসবহুল কনডো, সহ-কর্মস্থল ও উচ্চ-শেষ খুচরো।

তথ্যসূত্র

লস অ্যাঞ্জেলেস নগরকেন্দ্র
মার্কিন যুক্তরাষ্ট্রের কেন্দ্রীয় বাণিজ্যিক এলাকা
নগরকেন্দ্র
কেন্দ্রীয় লস অ্যাঞ্জেলেস
লস অ্যাঞ্জেলেসের অর্থনীতি
আত্মসমর্পিত স্ত্রী আন্দোলন

আত্মসমর্পণ করা স্ত্রী আন্দোলন লরা ডয়েলের দ্য সারেন্ডারড ওয়াইফ নামে একটি বই দ্বারা অনুপ্রাণিত আন্দোলন। এর সমর্থকরা পরামর্শ দেয় যে নারীদের উচিত তাদের স্বামীর অনুপযুক্ত নিয়ন্ত্রণ বলে মনে করা ডোয়েলকে ত্যাগ করা এবং তাদের সম্পর্কের মধ্যে রোমান্স এবং ঘনিষ্ঠতা ফিরিয়ে আনার জন্য তাদের নিজেদের সুখের দিকে মনোনিবেশ করা।

দর্শন 
এই আন্দোলনের মূল বইয়ের লেখক বজায় রেখেছেন যে তিনি বশ্যতা বা নিজের আত্মসমর্পণের পক্ষে নন (নীচে এই দাবির দ্বন্দ্ব দেখুন); তিনি অন্যদের উপর নিয়ন্ত্রণ আত্মসমর্পণের প্রস্তাব করেন। প্রকৃতপক্ষে, থিংস উইল গেট অ্যাজ গুড যতটা আপনি দাঁড়াতে পারেন (সাবটাইটেল যখন আপনি শিখেন যে দেওয়ার চেয়ে গ্রহণ করা ভাল – দ্য সুপারওম্যানের প্রাকটিক্যাল গাইড যা সে যতটা দেয় ততটা পাওয়ার জন্য), ডয়েল বলেছেন মহিলারা প্রশংসা ফিরিয়ে দেন, বৈধতা, এবং এমনকি নিয়ন্ত্রণে থাকতে সাহায্য করে।

লেখক লিখেছেন:

আন্দোলনের মূলনীতি 
"আত্মসমর্পণকৃত স্ত্রী" আন্দোলন ছয়টি মৌলিক নীতির উপর কেন্দ্রীভূত:

 একজন স্ত্রী তার স্বামীর জীবনের নিয়ন্ত্রণ ত্যাগ করে
 সে তার জীবনের জন্য তার সিদ্ধান্তকে সম্মান করে
 তিনি ভাল স্ব-যত্ন অনুশীলন করেন (তিনি তার নিজের আনন্দের জন্য দিনে অন্তত তিনটি জিনিস করেন)
 তিনি কৃতজ্ঞতা প্রকাশের অনুশীলন করেন (তার স্বামীকে তিনি যা করেন তার জন্য ধন্যবাদ)
 একজন আত্মসমর্পণকারী স্ত্রী তার দুর্বলতা দেখাতে এবং নারীসুলভ দৃষ্টিভঙ্গি নিতে ভয় পান না
 তিনি তাকে বিশ্বাস করেন যে তিনি পরিবারের অর্থ পরিচালনা করবেন

যে মহিলা আত্মসমর্পণ করতে চান তার সাফল্যের জন্য নারী সমর্থন থাকাকে ডয়েল একটি গুরুত্বপূর্ণ উপাদান হিসেবে উল্লেখ করেছেন।

সমালোচনা ও প্রশংসা 
তার সমালোচকরা ডয়েলকে পরামর্শ দিচ্ছেন যে মহিলাদের তাদের স্বামীর বশ্যতা স্বীকার করা উচিত। প্রাক্তন অস্ট্রেলিয়ান মানবাধিকার এবং সমান সুযোগ কমিশন লিঙ্গ বৈষম্য কমিশনার প্রু গোওয়ার্ড এই আন্দোলনকে দাসপ্রথার সাথে তুলনা করে বলেছেন, "একজন প্রাপ্তবয়স্কের মতো এমন কিছু নেই যে নিজেকে সম্পূর্ণরূপে অন্য ব্যক্তির কাছে বিভক্ত করতে পারে। এটাকে দাসপ্রথা বলা হয় এবং আমি মনে করি আমরা কয়েকশ বছর আগে এটিকে বিলুপ্ত করেছি।" তিনি আরও দাবি করেছিলেন, "যদি একজন মানুষ এই ধরনের সম্পর্ক চায়, তবে সে আসলে সম্পর্ক চায় না, সে একটি পুতুল চায়। তিনি একটি পুতুল চান, তিনি সম্পূর্ণ নিয়ন্ত্রণ চান এবং এটি একটি সম্পর্কের সংজ্ঞা নয়।"

ডয়েল প্রতিক্রিয়া জানায় যে অনেক সমালোচক বইটিতে বর্ণিত নীতিগুলির সামান্য জ্ঞান রাখেন বলে মনে হয় এবং তারা বইটি যা বলে তা কল্পনা করে কেবল প্রতিক্রিয়া জানায়।

সমর্থকরা যুক্তি দেখান যে ভারসাম্য বজায় রাখা, প্রোগ্রাম তাদের জন্য কাজ করে বা এমনকি তাদের সম্পর্ক সংরক্ষণ.

পরিণাম 
আত্মসমর্পণের নীতি অনুসারে অবিবাহিত মহিলাদেরকে একজন ভাল পুরুষকে আকৃষ্ট করতে সাহায্য করার জন্য একটি বই। ডয়েল অন্যের নিয়ন্ত্রণের আত্মসমর্পণের পক্ষে। একজন আত্মসমর্পণকারী অবিবাহিত একজন মহিলা যিনি তার জীবনে আত্মসমর্পণের নীতিগুলি প্রয়োগ করতে বেছে নেন যাতে মরিয়া হয়ে একজন সঙ্গীর সন্ধান না করে একজন ভাল পুরুষকে আকৃষ্ট করা যায়।

তথ্যসূত্র

বহিঃসংযোগ 

 লরা ডয়েল - লেখক ওয়েবসাইট
 আত্মসমর্পণ করা স্ত্রী - বইয়ের ওয়েবসাইট
 আত্মসমর্পণ করা একক - বইয়ের ওয়েবসাইট

সামাজিক আন্দোলন
নারীবাদ সম্পর্কিত বই
আত্ম-উন্নয়নমূলক বই